รองนายกรัฐมนตรี คาดว่าการพิจารณาพระราชบัญญัติงบประมาณปี 2563 จะเข้าสภาเดือนตุลาคม พร้อมแจงนายกรัฐมนตรีกำกับดูแลดีเอสไอไม่แทรกแซงคดีการเมือง
นายวิษณุ เครืองาม รองนายกรัฐมนตรี เปิดเผยว่า การพิจารณาพระราชบัญญัติงบประมาณปี 2563 นั้น คาดว่าจะเข้าสู่สภาในเดือนตุลาคม ซึ่งคงปิดสมัยประชุมแล้ว แต่สามารถขอเปิดสมัยประชุมวิสามัญได้จากนั้นใช้เวลาอีกกว่า 2 เดือน คาดว่ากลางเดือนมกราคมจะสามารถประกาศใช้ได้ แต่คงมีผลย้อนหลังมาถึงวันที่ 1 ตุลาคม หลังจากนี้จะใช้เวลาปรับนโยบายที่จัดทำให้สอดรับกับนโยบายรัฐบาลและของแต่ละกระทรวง เบื้องต้นกำหนดกรอบวงเงินประมาณ 3.3 ล้านล้านบาท นอกจากนี้ ในวันที่ 8 สิงหาคมนี้ นายกรัฐมนตรี นัดประชุมหัวหน้าส่วนราชการทั่วประเทศ ที่อิมแพ็คเมือทองธานี เพื่อมอบนโยบายของรัฐบาล ซึ่งเป็นไปตามธรรมเนียมปฏิบัติ ภายหลังที่แถลงนโยบายรัฐบาต่อรัฐสภา        ส่วนการแบ่งงานของรองนายกรัฐมนตรี ขณะที่นายกรัฐมนตรีกำกับดูแลกรมสอบสวนคดีพิเศษ หรือ ดีเอสไอ จะมีผลต่อการพิจารณาคดีสำคัญหรือไม่นั้น รองนายกรัฐมนตรี กล่าวว่า ไม่มีผลเพราะการกำกับดูแลไม่ได้เกี่ยวข้องอะไร เพราะดีเอสไอก็ดำเนินการเอง และต้องรายงานนายกรัฐมนตรี ในฐานะกำกับดูแลได้รับทราบ ไม่เป็นเรื่องที่แปลก เพราะในอดีตมีการแบ่งงานบางกรมให้นายกรัฐมนตรีกำกับดูแลเอง ดังนั้นในเมื่อนายกรัฐมนตรีดูสำนักงานตำรวจแห่งชาติ จึงมากำกับดูแลดีเอสไอด้วย เพราะต้องทำงานคู่ขนานกัน